b'\n_START_ARTICLE_\nKapela Svetega kri\xc5\xbea, Bukovnica\n_START_SECTION_\nOpis in nastanek kapele\n_START_PARAGRAPH_\nVerni va\xc5\xa1\xc4\x8dani so ob za\xc4\x8detku vasice z bogojanske strani leta 1905 zgradili kapelo, posve\xc4\x8deno Povi\xc5\xa1anju Sv. kri\xc5\xbea in \xc5\xbdalostni Materi bo\xc5\xbeji. Tako so zapisali na sve\xc5\xbee ometan zid v njej. Danes ji doma\xc4\x8dini pra\xc2\xadvijo kar kratko Kapela sv. kri\xc5\xbea._NEWLINE_Leta 1922 je bil blagoslovljen zvon. V letu 1960 pa so v kapelo napeljali elektriko. Streho so obnovili leta 1977, zvonik in zidove pa so pred vlago zavarovali z izolacijo. Leta 1992 je bil elektrifici\xc2\xadran zvon. Leta 1995 - ob njeni 90-letnici - so obnovili fasado in naslednje leto so zamenjali vhodna vrata. Leta 2001 so obnovili elektri\xc4\x8dno napeljavo. Ob 100-letnici so obnovili \xc5\xa1e oltar.\n_START_SECTION_\nArhitektura\n_START_PARAGRAPH_\nKapela je pravokotnega tlorisa s tristranim zaklju\xc4\x8dkom. Zvonik pa je v osi tj. v sredini glavne fasade. Zgrajena je bila v prvi tretjini 20. stoletja.'